Yann-Vari ar Yann

Yann-Vari ar Yann, Eostik Koat an Noz e anv-pluenn, bet ganet d'ar 16 a viz Mezheven 1831 e Plounerin ha marvet d’an 24 a viz Genver 1877 e ParizFaos eo deiz e varv roet gant Taldir, Kamilh ar Merser a Erm hag Abeozen, met adkavet eo bet ar meneg e marilhoù Pariz, ken e c’hellas  Lukian Raoul kinnig ar reizhadenn en e Geriadur ar skrivagnerien…, 1992., a oa ur skolaer, ur barzh, ur saver kantikoù ha kontadennoù, hag un troour brezhonek. Degemeret e voe e Breuriez Breiz, ma kemeras an anv-barzh Barzh Koat an Noz’’. Sinañ a rae I. M ar Yann’’, K. ha Kloarek Koat ann Noz ivez.

Buhez
Dre ma oa dianav e dad e voe roet dezhañ anv-familh e vamm, Barba.  E 1851 e voe degemeret e Skol normal Sant-Brieg, ma tapas e desteni-gouestoni evit an deskadurezh kentañ e 1853.

Skolaer e voe e Lokenvel (1856), e Gwengamp (1857), e Tredarzeg (1857), e Gwengamp adarre (1860), e Pontrev (1871) hag e Koedlinez. Div wech ec'h intañvas pa varvas bloaz goude an dimeziñ e briedoù Aglae an Troadeg (1858) ha Mari Frañseza Gwionvarc’h (1859). E drede pried, Aogustina Robillard, a varvas e 1870Lec’hienn e barrez c’hinidik, Plounerin. pe e zispartjont e 1872 Hervez Lukian Raoul, op. cit..

Sammet gant e walleurioù en em daolas d’an evañ ken e voe kaset da skol Goedlinez, met rediet e voe da reiñ e zilez. Neuze e tivizas mont da Pariz e 1875, ma varvas e 1877.

E 1856 en devoa kejet ouzh Yann-Vari ar Skourr a vourre skorañ ar varzhed vrezhonek ha a oakustum da baeañ o mizoù moullañ evit ar follennoù-distag.

Ur barzh brezhonek priziet e voe, pa lakaas embann meur a varzhoneg er gelaouenn Revue de Bretagne et de Vendée’’ ha war follennoù distag. Lakaet da ezel Breuriez Breiz gant Teodor Kervarker e kavas an tu da rebechiñ dezhañ e emzalc’h aotrouniek.
Skrivagner katolik
Sevel a reas kantikoù ha barzhonegoù istorel war ar feiz kristen e Breizh. Diwar goulenn Augustin David,eskob Sant-Brieg, e savas ul levr-oferenn latin ha brezhonek, Parrosian romen, latin ha brezonek, a zo ebarz oferennou ha gousperou ar zuliou hag ar goueliou, ha re ann holl zent, ne chomas anezhañ nemet ur c'hant skouerenn bennak a oa bet gwerzhet a-raok tan-gwall al levrdi Vatar e Roazhon.

BarzhonegoùBurzudo Breiz, e Taldir, Breiziz 1810-1910.Breiz, e Kamilh ar Merser a Erm, Les Bardes et Poètes Nationaux de la Bretagne armoricaine.Barzed Arvor, e Kamilh ar Merser a Erm, Les Bardes et Poètes Nationaux, hag er Revue de Bretagne et de Vendée e 1864.Miz Mae, er Revue de Bretagne et de Vendée, 1864.Kroaziou Arvor, Gwengamp, 1866.An Nevez-Amzer, er Revue de Bretagne et de Vendée, 1866.Ar Goanv e Breiz, er Revue de Bretagne et de Vendée, 1866.An Hanv, er Revue de Bretagne et de Vendée, 1867.
Ar Vreiz, er Revue de Bretagne et de Vendée, 1867.Kastell Tonkedeg’’, er Revue de Bretagne et de Vendée, 1869.
'’Élégie = Gwelvan, er Revue de Bretagne et de Vendée, 1870.
Gwerz Brezelourien Breiz-Izel, er Revue de Bretagne et de Vendée, 1870.Ar jouiz Braz, er Revue de Bretagne et de Vendée, 1873.
Ar Rag-eost e Breiz-Izel, er Revue de Bretagne et de Vendée, 1873.

 Follenn-distag 
 [https://fv.kan.bzh/chant-01518.html Breuriez Breiz d’he fennsturier, an Ao. Kervarker’'].

Komz plaen
Bleo gwenn Lemier’’, e Feiz ha Breiz, 1866, pp. 197-198.

TroidigezhioùAn diou Vreiz, kanaouenn, diwar Les deux Bretagnes.Parrosian romen latin ha brezonek a zo ebarz oferennou ha gousperou ar zuliou hag ar goueliou, ha re ann holl zent, Roazhon, H. Vatar, 1874. Levr-oferenn latin ha brezhonek savat diwar goulenn an eskob, Augustin David.

Levrlennadurezh
 Kamilh ar Merser a Erm, Les Bardes et Poètes Nationaux de la Bretagne armoricaine’’, Dinarzh, 1911.
 An Oaled (Le Foyer breton), niv. 37.
Ar furcher brezhonek : I. M. ar Yann, ur pennad gant L. Lok, moullet war ar gazetenn Arvor niv. 121Arvor niv. 121, 9 Mae 1943, p. 2.  Adembannet dindan an titl «  Yann-Vari ar Yann (1831-187?) » . E-barzh Hor skrivagnerien, 2, Mouladurioù Hor Yezh, 1995.
 Lukian Raoul, Geriadur ar skrivagnerien hag ar yezhourien vrezhonek, Embannadurioù Al Liamm, 1992. pennad : Le Jean, Jean-Marie.

Notennoù ha daveennoù

Rummad:Troourien vrezhonek
Rummad:Ganedigezhioù 1831